Amadou Toumani Touré
**Amadou Toumani Touré** (født 4. november 1948 i Mopti, Mali, død 10. november 2020 i Tyrkia) var Malis midlertidige president fra 1991 til 1992 og folkevalgte president fra 2002 til 2012. Han avsatte den militære diktatoren Moussa Traoré i 1991, og overleverte makten til sivile myndigheter året etter. Han vant presidentvalget i 2002 med støtte fra en bred koalisjon. Hans statsminister var Ousmane Issoufi Maïga. I 2012 ble han styrtet av Amadou Sanogo i et statskupp.

Biografi
--------

Amadou Toumani Touré ble født 4. november 1948 i Mopti, hvor han gikk på grunnskolen. Mellom 1966 og 1969 utdannet han seg som lærer ved École Normale Secondaire de Badalabougou i landets hovedstad Bamako.

Deretter gikk han inn i en av hærens fallskjermtropper. Her steg han raskt i gradene og etter utallige treningsleirer i Sovjetunionen og Frankrike ble han kommandør for fallskjermkommandoen i 1984.

I mars 1991, etter at offentlige demonstrasjoner brutalt ble slått ned på, deltok han i et statskupp mot den sittende diktatoren Moussa Traoré og ble leder for Overføringskomiteen for Folket Velferd, og fungerte som statsoverhode i tiden mot overgang til demokrati.

Han organiserte den nasjonale konferansen (mellom 29. juli og 12. august 1991) og deretter valget på lovgivende forsamling og presidentvalget i 1992. Da valgresultatet var klart, ga han fra seg makten til den nyvalgte presidenten Alpha Oumar Konaré. På grunn av dette fikk han tilnavnet «Demokratisoldaten».

I juni 2001 ble han FNs generalsekretær Kofi Annans spesialutsending til Den sentralafrikanske republikk etter et mislykket kuppforsøk der.

I september 2001 ba han om å bli dimittert fra hæren, noe som også ble innvilget. Han besluttet å starte opp sin politiske karriere ved å stille som kandidat i det kommende presidentvalget. I 2002 ble han president i Mali i 2002 etter å ha fått 64,35 % av stemmene i andre valgomgang. Hans hovedutfordrer Soumaila Cissé, en tidligere minister, fikk 35,65 % av stemmene.

Som president var han litt atypisk. Han er ikke medlem av noe politisk parti, og i regjeringen hans var alle politiske partier i landet representert. Han utnevnte Ahmed Mohamed ag Hamani til statsminister. Den 28. april 2004 måtte han gå av som statsminister og ble erstattet av Ousmane Issoufi Maïga.

Han grunnla og er leder for en hjelpeorganisasjon for barn.

21. mars 2012 ble det utført et statskupp mot president Touré. Kuppmakerne hevdet at han ikke hadde lyktes i å hanskes med tuaregopprøret i Mali i 2012 på en god måte. Etter kuppet hadde derimot de MNLA- og Ançar Dine-ledede opprørerne stor militær framgang, og den 6. april 2012 ble Azawad (den nordlige delen av Mali) erklært uavhengig fra resten av landet. Etter dette framforhandlet kuppmakerne og Den vestafrikanske økonomiske og monetære union ved Burkina Fasos president Blaise Compaoré en avtale hvor både Touré og kuppmakernes leder Amadou Sanogo skulle gå av til fordel for Dioncounda Traoré, som skulle bli landets midlertidige president fram til nye valg kunne avholdes.

Referanser
----------

1. ↑   Encyclopædia Britannica Online, oppført som Amadou Toumani Toure, Encyclopædia Britannica Online-ID biography/Amadou-Toumani-Toure, besøkt 9. oktober 2017[Hentet fra Wikidata]
2. ↑   Munzinger Personen, oppført som Amadou T. Toure, Munzinger IBA 00000019991, besøkt 9. oktober 2017[Hentet fra Wikidata]
3. ↑   Brockhaus Enzyklopädie, Brockhaus Online-Enzyklopädie-id toure-amadou-toumani, besøkt 9. oktober 2017[Hentet fra Wikidata]
4. 1 2   www.lefigaro.fr[Hentet fra Wikidata]
5. ↑  «Mali: Ex-President Amadou Toumani Toure dies | DW | 10.11.2020». *Deutsche Welle* **(engelsk)**. 10. november 2020. Besøkt 10. november 2020. «"Amadou Toumani Toure died during the night of Monday to Tuesday in Turkey," where he had been taken for health reasons, his nephew Oumar Toure told the news agency AFP.»
6. ↑  «Parcours politique de l'ancien président malien Amadou Toumani Touré». *BBC News Afrique* **(fransk)**. 10. november 2020. Besøkt 10. november 2020. «L'ancien président du Mali, le général Amadou Toumani Touré est décédé en Turquie, ce mardi vers 2 heures du matin.»

Eksterne lenker
---------------

* (en) Amadou Toumani Touré – kategori av bilder, video eller lyd på Commons Rediger på Wikidata

* (en) Amadou Toumani Touré – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** Munzinger (iba)
 |